Document ID: 32007D0321

A BIZOTTSÁG HATÁROZATA
(2007. május 2.)
az Egyesült Királyság a zöldségvetőmagok forgalmazásáról szóló 2002/55/EK tanácsi irányelvből fakadó egyes kötelezettségei alól való mentesítéséről
(az értesítés a C(2007) 1836. számú dokumentummal történt)
(Csak az angol nyelvű szöveg hiteles)
(2007/321/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai közösséget létrehozó szerződésre,
tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (1) és különösen annak 49. cikke (3) bekezdésére,
tekintettel az Egyesült Királyság által benyújtott kérelemre,
mivel:
(1)
A 2002/55/EK irányelv értelmében egyes feltételek teljesülése esetén a Bizottság felmentheti az egyes tagállamokat a zöldségvetőmagok forgalmazására vonatkozó, az irányelvben előírt kötelezettségek alól.
(2)
Az Egyesült Királyság felmentését kérte az egyes fajok és alfajok tekintetében fennálló kötelezettségei alól.
(3)
Mivel ezeknek a fajoknak és alfajoknak a magvait rendszerint nem szaporítják az Egyesült Királyságban és a normál szaporítás kizárólag azokra a szaporító és ültetési anyagokra vonatkozik, amelyekbe a mag nem tartozik bele, az Egyesült Királyságot a szóban forgó fajok és alfajok vonatkozásában mentesíteni kell a 2002/55/EK irányelvből ráháruló bizonyos kötelezettségek alól.
(4)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
ELFOGADTA EZT A HATÁROZATOT:
1. cikk
Az alábbi fajok vagy alfajok tekintetében az Egyesült Királyság mentesül a 2002/55/EK irányelv alkalmazásának kötelezettsége alól a 2-20. cikk, a 34. cikk (1) bekezdése és a 39. cikk kivételével:
Allium cepa L.
-
Aggregatum Group
Mogyoróhagyma
Allium fistulosum L.
Téli sarjadékhagyma
Allium sativum L.
Fokhagyma
Allium schoenoprasum L.
Metélőhagyma
Rheum rhabarbarum L.
Rebarbara
2. cikk
Ennek a határozatnak az Egyesült Királyság a címzettje.
Kelt Brüsszelben, 2007. május 2-án.

Labels: 3
17
18
6